b'\n_START_ARTICLE_\nGorenje rudnika pod mestom Centralia (ZDA)\n_START_PARAGRAPH_\nRudnik premoga pod mestom Centralija v Pensilvaniji, ZDA, gori \xc5\xbee vsaj od 27. maja leta 1962. Sumijo, da je po\xc5\xbear povzro\xc4\x8dila oblika gore\xc4\x8dih smeti, ki so zadele trak premoga v jami. Ogenj gori v podzemnem rudniku premoga na globini 91m (300 ft), in v razponu 12.875 km (8 milj), na 1497,3 ha (3700 a). Ogenj leta 2014 \xc5\xa1e vedno gori in po trenutnih izra\xc4\x8dunih naj bi gorel vsaj \xc5\xa1e 250 let. Zaradi gorenja rudnika je ve\xc4\x8dina prebivalcev Centralije mesto zapustila. Populacija mesta je upadla iz 2.761 v letu 1980 na samo 7 prebivalcev v letu 2013. Ve\xc4\x8dina stavb je bilo zravnanih z zemljo.\n_START_SECTION_\nOzadje\n_START_PARAGRAPH_\n7. maja 1962 se je sestal senat v mestu Centralija, da se pogovorijo o prihajajo\xc4\x8dem prazniku \xe2\x80\x93 Dan spominov oz. Memorial Day in kako se bo mesto lotilo \xc4\x8di\xc5\xa1\xc4\x8denja odlagali\xc5\xa1\xc4\x8da smeti v Centraliji, katero je bilo prestavljeno v za\xc4\x8detku istega leta. 91m \xc5\xa1iroka in 23m dolga jama je bila narejena iz 15m globokega povr\xc5\xa1inskega kopa, katerega je o\xc4\x8distil Edward Whitney leta 1935. Jama je le\xc5\xbeala zelo blizu SV kota pokopali\xc5\xa1\xc4\x8da Odd Fellows. Novi dr\xc5\xbeavni predpisi so prisilili mesto, da je zaprlo prej\xc5\xa1nje odlagali\xc5\xa1\xc4\x8de zahodno od pokopali\xc5\xa1\xc4\x8da Sv. Ignacija. Po mestu Centralija je bilo tako razpr\xc5\xa1enih 8 ilegalnih odlagali\xc5\xa1\xc4\x8d. Namen senata z izgradnjo novega odlagali\xc5\xa1\xc4\x8da je bil, da se preneha ilegalno odlaganje odpadkov. Skrbniki pokopali\xc5\xa1\xc4\x8da so bili proti izgradnji odlagali\xc5\xa1\xc4\x8da tako blizu pokopali\xc5\xa1\xc4\x8da, vendar so prepoznali ilegalno odlaganje odpadkov kot bolj pere\xc4\x8di problem in uvideli, da je izgradnja novega odlagali\xc5\xa1\xc4\x8da re\xc5\xa1itev tega problema. Leta 1956 je dr\xc5\xbeava Pensilvanija sprejela varstveni ukrep, ki naj bi dolo\xc4\x8dal ureditev uporabe odlagali\xc5\xa1\xc4\x8da v povr\xc5\xa1inskih kopih, saj so bila odlagali\xc5\xa1\xc4\x8da znana po povzro\xc4\x8danju uni\xc4\x8devalnih po\xc5\xbearov v rudnikih. Zakon je dolo\xc4\x8dal, da mora ob\xc4\x8dina, ki uporablja taka odlagali\xc5\xa1\xc4\x8da, imeti vsa dovoljenja in redne in\xc5\xa1pekcije. George Segaritus, regionalni in\xc5\xa1pektor odlagali\xc5\xa1\xc4\x8d, ki je delal za Oddelek za rudarstvo in mineralno industrijo (Department of Mines and Mineral Industries \xe2\x80\x93 DMMI), je postal zaskrbljen za jamo, ko je opazil luknje v stenah in tleh, saj taki rudniki pogosto re\xc5\xbeejo skozi starej\xc5\xa1e rudnike, ki le\xc5\xbeijo globlje. Sagaritus je obvestil Josepha Tighea, mestnega svetnika, da je luknje potrebno zasuti z nevnetljivim materialom.\n_START_SECTION_\nOgenj\n_START_PARAGRAPH_\nTo je bil svet, v katerem \xc4\x8dlovek ne more \xc5\xbeiveti, bolj vro\xc4\x8de kot na Merkurju, atmosfera strupena kot na Saturnu. V srcu ognja so temperature z lahkoto presegle 540\xc2\xbaC. Smrtonosni oblaki ogljikovega monoksida in drugih plinov so se vili skozi kamnite prekate.\n_START_SECTION_\nNa\xc4\x8drt in izvedba\n_START_PARAGRAPH_\nMestni svet je izglasoval, da se odlagali\xc5\xa1\xc4\x8de o\xc4\x8disti, \xc4\x8deprav zapisnik ne opisuje predlaganega postopka. Ugiba se, da proces \xe2\x80\x93 pri\xc5\xbeig ognja \xe2\x80\x93 ni bil dolo\xc4\x8den, saj dr\xc5\xbeavni zakon prepoveduje po\xc5\xbeiganje odlagali\xc5\xa1\xc4\x8d. Ne glede na to je mestni svet dolo\xc4\x8dil datum in najel 5 \xc4\x8dlanov iz Podjetja prostovoljnih gasilcev, da o\xc4\x8distijo odlagali\xc5\xa1\xc4\x8de. 27. maja 1962 so pri\xc5\xbegali ogenj in z vodo pogasili vidne plamene ognja. Kljub temu je bil ogenj zopet opa\xc5\xbeen 29. maja. S cevmi, ki so jih priklju\xc4\x8dili na aveniji Locust, so ponovno poskusili pogasiti ogenj. 4. junija je ogenj ponovno izbruhnil in prisilil Centralijsko gasilsko dru\xc5\xbebo, da ponovno posreduje. Z buldo\xc5\xbeerjem so premetali smeti, tako da so gasilci lahko pri\xc5\xa1li do prikritih slojev gore\xc4\x8dih odpadkov. Nekaj dni po tem poskusu pogasitve ognja, so v bazi severne stene jame odkrili luknjo, ki je bila 4,6 m \xc5\xa1iroka in nekaj metrov visoka. Smeti so zakrile luknjo in tako prepre\xc4\x8dile, da bi se zapolnila z nevnetljivim materialom. Obstaja verjetnost, da je to luknja, ki je vodila v gorenje rudnika, saj je omogo\xc4\x8dala povezavo z labirintom ja\xc5\xa1kov starih rudnikov pod mestom. Obstaja dokaz, da je ogenj na odlagali\xc5\xa1\xc4\x8du \xc5\xa1e vedno tlel, saj je 2. julija monsinjor William J. Burke vlo\xc5\xbeil prito\xc5\xbebo nad smrdljivim vonjem \xe2\x80\x93 od tle\xc4\x8dih smeti in premoga \xe2\x80\x93 ki prihaja do cerkve Sv. Ignacija. Kljub temu je mestni svet \xc5\xa1e vedno dovoljeval odlaganje smeti v jamo. \xc4\x8clan mestnega sveta je navezal stik s Clarence \xcb\x9dMooch\xcb\x9d Kashner-jem, predsednikom Independent Miners, Breakermen and Truckers unije, ki naj bi preveril situacijo v Centraliji. Kashner je ocenil dogajanje in poklical Gordon Smith-a, In\xc5\xbeenirja, ki je delal za Oddelek za rudarstvo in mineralno industrijo (Department of Mines and Mineral Industries \xe2\x80\x93 DMMI), v Pottsvill-u. Smith je rekel mestnemu svetu, da bi lahko izkopal tle\xc4\x8di material z uporabo lopate na paro za 175$. Zatem so poklicali Art Joyce-a, in\xc5\xa1pektorja rudnikov iz Mount Carmel, kateri je prinesel opremo za odkrivanje plinov, ki se je uporabila za preverjanje vrtin\xc4\x8dastih oblakov dima, ki se je dvigal iz \xc5\xa1pranj v severni steni odlagali\xc5\xa1\xc4\x8da. Testi so pokazali, da plini, ki izhajajo iz ogromne luknje v steni jame in \xc5\xa1pranj, vsebujejo vrednost ogljikovega monoksida, ki je tipi\xc4\x8dna za gorenje rudnikov.\n_START_SECTION_\nStopnjevanje\n_START_PARAGRAPH_\nNemudoma je bilo poslano pismo v Lehigh Valley premogovno podjetje (LVPP), kot formalno obvestilo o po\xc5\xbearu. Mestni svet se je odlo\xc4\x8dil, da je skrivanje resnice o resni\xc4\x8dnem izvoru ognja bolj\xc5\xa1e za mesto, namesto, da se opozori LVPP na resni\xc4\x8dni izvor ognja, kar bi se verjetno kon\xc4\x8dalo tako, da bi podjetje umaknilo svojo pomo\xc4\x8d. V pismu mesto opisuje za\xc4\x8detek po\xc5\xbeara z \xcb\x9dneznanim izvorom\xe2\x80\xa6 med obdobjem nenavadno vro\xc4\x8dega vremena.\xcb\x9dPred so se sestali na sestanku, ki je potekal 6. avgusta na mestu gorenja po\xc5\xbeara in je vklju\xc4\x8deval uradnike iz LVPP-ja in iz Sesquehanna premogovnega podjetja, je namestnik sekretarja Rudnikov James Shober Sr. od svojih predstavnikov pri\xc4\x8dakoval, da mu bodo sporo\xc4\x8dili, da si ne morejo privo\xc5\xa1\xc4\x8diti prevzeti projekta, ki naj bi zaustavil gorenje rudnika. Zaradi tega je Shober objavil, da pri\xc4\x8dakuje od dr\xc5\xbeave, da bo financirala stro\xc5\xa1ke izkopa gore\xc4\x8dega rudnika, ki je v tiste \xc4\x8dasu stala okoli 30.000$. Na sestanku je padla \xc5\xa1e ena ponudba, katero je predlo\xc5\xbeil Alonzo Sanchez, upravljavec Centralije povr\xc5\xa1inskega kopa. In sicer Sanchez je povedal \xc4\x8dlanom mestnega sveta, da bo izkopal gore\xc4\x8di rudnik zastonj brez ra\xc4\x8duna, \xc4\x8de lahko obdr\xc5\xbei premog, ki ga je med tem izkopal, brez pla\xc4\x8dila provizije LVPP-ju. Del Sanchez-ovega na\xc4\x8drta je bilo poskusno vrtanje s katerim naj bi ugotovili obseg rudni\xc5\xa1kega po\xc5\xbeara, zaradi \xc4\x8desa je bila njegova ponudba na sestanku najverjetneje zavrnjena. Vrtanje bi upo\xc4\x8dasnil projekt, da ne omenimo pravnih problemov z rudarskimi pravicami.V tistem \xc4\x8dasu so bili dr\xc5\xbeavni rudni\xc5\xa1ki in\xc5\xa1pektorji skoraj dnevno na obmo\xc4\x8dju rudnikov v Centraliji, da so preverjali nivo _NEWLINE_smrtonosnega ogljikovega monoksida. Smrtonosne vrednosti so bile odkrite 9. avgusta in vsi rudniki v obmo\xc4\x8dju mesta Centralije so bili zaprti naslednji dan.\n_START_SECTION_\nPrvi projekt izkopavanja\n_START_PARAGRAPH_\nNa sestanku z Zdru\xc5\xbeenimi rudni\xc5\xa1kimi deli Amerike v Centraliji (United Mine Works of America in Centralia) so 12. avgusta pritisnili na sekretarja Rudnikov Lewis Evans-a, da je kasneje 15. avgusta poslal pismo dru\xc5\xbebi, v katerem trdi, da je avtoriziral projekt, ki naj bi re\xc5\xa1il rudni\xc5\xa1ki po\xc5\xbear in da naj bi se potegovanja za projekt za\xc4\x8dela s 17. avgustom. Dva dni kasneje se je podpisala pogodba z Birdy Inc, podjetjem blizu Mount Carmel, za pribli\xc5\xbeno 20.000$. Delo na projektu se je pri\xc4\x8delo_NEWLINE_z 22. avgustom.DMPP, kateri je sprva verjel, da mora Birdy izkopati samo okoli 18.000 m\xc2\xb3 zemlje, je prepovedal podjetju, da naredi poskusno vrtanje, s katerim naj bi se dolo\xc4\x8dilo obmo\xc4\x8dje po\xc5\xbeara in kako globoko se nahaja in da se mora dr\xc5\xbeati striktno samo na\xc4\x8drtov, ki so jih narisali in\xc5\xbeenirji, ki niso verjeli, da je po\xc5\xbear ve\xc4\x8dji in aktiven. Namesto poskusnega vrtanja so lokacijo ognja ugibali glede na koli\xc4\x8dino pare, ki je izhajala iz odlagali\xc5\xa1\xc4\x8da. Birdy je za\xc4\x8del z izkopavanjem na severnem obodu smeti\xc5\xa1\xc4\x8da, kjer je izkopal okoli 61 m zemlje navzven in tako pove\xc4\x8dal rob. Takoj, ko je Birdy-jeva oprema odprla spodaj le\xc5\xbee\xc4\x8de rudni\xc5\xa1ke dvorane, je ogromna koli\xc4\x8dina zraka dovajala hrano za ogenj. Steve Kisela, upravljavec buldo\xc5\xbeerja v Birdy-jevem projektu, je rekel, da je bil projekt neefektiven, ker se je ogenj \xc5\xbee raz\xc5\xa1iril pred izkopavanjem, torej preden so zavrtali in razstrelili podro\xc4\x8dje. Birdy je tudi uporabljal 1,9 m\xc2\xb3 veliko lopato, katera je bila premajhna za tak projekt. Dr\xc5\xbeava mu je dovolila delo s samo eno izmeno na 8 ur na dan skozi tedne dela. Zaradi Praznika dela v zgodnjem septembr se je z izkopavanjem \xc4\x8dakalo pet dni. Z nadaljevanjem projekta se je ogenj \xc5\xa1iril proti severu in globlje, kar je mo\xc4\x8dno pove\xc4\x8devalo stro\xc5\xa1ke izkopavanja.Preden je zmanjkalo denarja za projekt in se je ta 29. oktobra kon\xc4\x8dal, je Birdy izkopal 44.790 m\xc2\xb3 zemlje.\n_START_SECTION_\nDrugi projekt izkopavanja\n_START_PARAGRAPH_\n29. oktobra, preden se je zaklju\xc4\x8dil projekt z Birdy-jem, se je predlagal nov projekt, s katerim naj bi odplaknili rudni\xc5\xa1ki po\xc5\xbear. Zdrobljen kamen zme\xc5\xa1an z vodo naj bi potisnili v rudnik pred pri\xc4\x8dakovano raz\xc5\xa1iritvijo ognja. Projekt naj bi stal okoli 40.000$. Potegovanja za projekt so se za\xc4\x8dela s 1. novembrom in projekt je dobilo K&H Izkopavanje z najni\xc5\xbejo ponudbo za 28.400$. Vrtanje se je izvajalo vzdol\xc5\xbe roba odlagali\xc5\xa1\xc4\x8da skozi luknje, ki so bile 6,1 m narazen v obliki delnega kroga. V tistem \xc4\x8dasu je Centralija do\xc5\xbeivela nenavadno mo\xc4\x8dno zasne\xc5\xbeeno zimo z nizkimi temperaturami, ki so zamrznile cevi, ki so dovajale vodo za odplakujo\xc4\x8di material. Prav tako je zamrznil stroj, ki je mlel kamen. DMPP je bil zaskrbljen, da 7.600 m\xc2\xb3 odplakujo\xc4\x8dega materiala ne bo dovolj, da zapolni rudnike in tako ni dovolil, da se globoke luknje popolnoma zapolnijo z materialom, kar je omogo\xc4\x8dilo zadu\xc5\xa1enemu rudni\xc5\xa1kemu po\xc5\xbearu, da se preseli naprej.Sekretar Evans je odobril \xc5\xa1e dodatnih 14.000$ za drugi projekt, potem ko se je pojavila skrb, da bo kmalu zmanjkalo denarja. Financiranje projekta se je zaklju\xc4\x8dilo 15. marca 1963, s celokupnimi stro\xc5\xa1ki 42.420$. 11. aprila so odkrili povr\xc5\xa1inske dokaze, da se je ogenj raz\xc5\xa1iril proti vzhodu za vsaj 210 m stran od prvotnega izvora ognja in prav tako je za\xc4\x8dela para izhajati iz naknadnih lukenj na odlagali\xc5\xa1\xc4\x8du.\n_START_SECTION_\nTretji projekt\n_START_PARAGRAPH_\nPonudba sestavljena iz treh mo\xc5\xbenosti je bila sestavljena kmalu po zaklju\xc4\x8dku drugega projekta, \xc4\x8deprav se je projekt zavlekel do novega finan\xc4\x8dnega leta 1. julija leta 1963. Prva mo\xc5\xbenost je stala 277.490$ in je bila sestavljena iz vkopavanja ognja in zakopavanja jarkov z nevnetljivim materialom. Druga mo\xc5\xbenost je stala 151.714$ in je ponujala manj\xc5\xa1e jarke v nepopolnem krogu, katerim je sledilo zaklju\xc4\x8dek kroga z zapornicami za odplakovanje. Tretja mo\xc5\xbenost je bila \xcb\x9dpopolen in odlo\xc4\x8den projekt izplakovanja \xcb\x9d, ki je bil ve\xc4\x8dji od drugega projekta izplakovanja in je stal 82.300$. Dr\xc5\xbeava je opustila ta projekt leta 1963.\n_START_SECTION_\nKasnej\xc5\xa1i popravni projekti\n_START_PARAGRAPH_\nPozno v letu 1976 je David DeKok za\xc4\x8del poro\xc4\x8dati o rudni\xc5\xa1kem po\xc5\xbearu za \xcb\x9dThe News-Item\xcb\x9d v Shamokin-u. Med letoma 1976 in 1986 je napisal preko 500 \xc4\x8dlankov o po\xc5\xbearu. Leta 1979 se je lokalno prebivalstvo zavedalo resnosti njihove situacije, ko je takratni \xc5\xbeupan in lastnik bencinske \xc4\x8drpalke John Coddinton, med preverjanjem koli\xc4\x8dine bencina v podzemnih zbiralnikih s palico, ugotovil, da je potegnil ven vro\xc4\x8do palico. Ponovno je vrvico spustil v podzemni zbiralnik, samo da je tokrat na konec vrvice privezal termometer. \xc5\xa0okiran je odkril, da je bila temperatura bencina 77,8\xc2\xbaC. V za\xc4\x8detku leta 1980 je ve\xc4\x8d ljudi prijavilo \xc5\xa1kodljive zdravstvene u\xc4\x8dinke kot posledica izpostavljenosti stranskim produktom ognja: ogljikov monoksid, ogljikov dioksid, in nizek nivo kisika. Leta 1981 je 12 letni Todd Domboski, prebivalec Centralije, padel v 1,2 m \xc5\xa1iroko in 46 m globoko luknjo, ki je v trenutku nastala pod njegovimi nogami na zadnjem dvori\xc5\xa1\xc4\x8du njegovega doma. S tem dogodkom je problematika mesta Centralije dosegla pozornost vseh dr\xc5\xbeavljanov Pensilvanije. Todd naj bi se dr\xc5\xbeal za korenino drevesa, dokler mu ni 14 letni bratranec Eric Wolfgang re\xc5\xa1il \xc5\xbeivljenje, s tem ko ga je povlekel na varno. V oblaku vro\xc4\x8de pare, ki se je dvigala iz luknje, so namerili smrtonosne vrednosti ogljikovega monoksida.\n_START_SECTION_\nHipoteze\n_START_PARAGRAPH_\nSkozi leta so nastale \xc5\xa1tevilne hipoteze o izvoru rudni\xc5\xa1kega po\xc5\xbeara pod mestom Centralija. Trenutno nimamo dejanskih dokazov, ki bi nakazovali, da je res za\xc4\x8delo goreti 27. maja 1962. Prva hipoteza pravi, da je nezaprta odprtina v jami dovolila dostop ognja do labirinta zapu\xc5\xa1\xc4\x8denih ja\xc5\xa1kov rudniku premoga pod mestom Centralija. Joan Quigley v knjigi \xcb\x9dThe Day the Earth Caved In\xcb\x9d, ki jo je izdala leta 2007, zagovarja, da se je po\xc5\xbear za\xc4\x8del en dan pred 27. majem, ko je smetarski tovornjak spustil vro\xc4\x8di pepel in premog, zavr\xc5\xbeen iz velikih pe\xc4\x8di na premog, v odprto jamo smeti. Opazila je, da se je zapisnik mestnega sveta iz 4. junija 1962 nana\xc5\xa1al na dva po\xc5\xbeara na odlagali\xc5\xa1\xc4\x8du in da je pet gasilcev izdalo ra\xc4\x8dun \xcb\x9dza pogasitev po\xc5\xbeara na odlagali\xc5\xa1\xc4\x8du\xcb\x9d. Mesto je bilo dol\xc5\xbeno po zakonu in\xc5\xa1talirati negorljivo glineno zaporo med vsaki sloj smeti, vendar so zaostali v \xc4\x8dasovnem na\xc4\x8drtu, kar je pustilo zaporo nedokon\xc4\x8dano. To je dovoljevalo vro\xc4\x8demu premogu, da je prodrl v \xc5\xbeile premoga pod jamo in tako zanetil poznej\xc5\xa1i podzemni ogenj. Poleg zapisnika mestnega sveta Quigley citira tudi intervjuje s prostovoljnimi gasilci, prej\xc5\xa1njim \xc5\xa1efom gasilske brigade, mestnimi uradniki in intervjuje \xc5\xa1tevilnih pri\xc4\x8d, kot vir njene teorije. Naslednja hipoteza je znana kot Teorija Basta (Bast Theory). Pravi, da naj bi ogenj gorel \xc5\xbee veliko preden naj bi se domnevne smeti zanetile 27. maja. Glede na lokalno legendo, naj bi gorenje premoga v Bast premogovniku leta 1932, ki naj bi se zanetil zaradi eksplozije, nikoli ni bilo popolnoma ugasnjeno. V letu 1962 naj bi doseglo obmo\xc4\x8dje odlagali\xc5\xa1\xc4\x8da. Tisti, ki se nagibajo k teoriji Basta, verjamejo, da je gorenje smeti lo\xc4\x8deno in se ne navezuje na po\xc5\xbear rudnika pod mestom Centralija. Frank Jurgill St., ki je skupaj z bratom upravljal na \xc4\x8drno skopan rudnik v bli\xc5\xbeini odlagali\xc5\xa1\xc4\x8da med letoma 1960 in 1962, se ne strinja s teorijo. Pravi, da \xc4\x8de bi Bast premogovnik \xc5\xa1e vedno gorel, bi bila z bratom mrtva zaradi vro\xc4\x8dine in plinov. Glede na njegovo zgodbo in nasprotujo\xc4\x8de dokaze redki verjamejo v to teorijo in ji pripisujejo malo verodostojnosti. Mestni svetnik Joseph Tighe je predlagal druga\xc4\x8dno hipotezo: Gorenje rudnika v Centraliji se je za\xc4\x8delo zaradi gorenja sosednje plasti premoga, ki naj bi gorela zahodno od Centralije. On je verjel, da je bil sosednji ogenj v nekem trenutku delno izkopan, vendar je ne glede na vse zanetil po\xc5\xbear na odlagali\xc5\xa1\xc4\x8du 27. maja. Naslednja hipoteza je vzniknila iz pisma, ki je bilo poslano LV premogovno podjetje v dnevih po odkritju po\xc5\xbeara. Pismo opisuje ogenj \xcb\x9dneznanega izvora, ki se je za\xc4\x8del 25. junija 1962 oz. tam okoli, med obdobjem nenavadno vro\xc4\x8dega vremena\xcb\x9d. To opisuje teorijo spontanega se\xc5\xbeiga, kot vzrok za za\xc4\x8detek po\xc5\xbeara. Ta teorija je bila sprejeta ve\xc4\x8d let s strani dr\xc5\xbeave in zveznih uradnikov.\n_START_SECTION_\nPosledice\n_START_PARAGRAPH_\nLeta 1984 je kongres dodelil ve\xc4\x8d kot 42 milijonov dolarjev za preselitev prebivalcev Centralije. Ve\xc4\x8dina prebivalcev je sprejela ponudbo odkupa zemlji\xc5\xa1\xc4\x8da in se preselila v bli\xc5\xbenji Mount Carmel in Ashland. Nekaj prebivalcev je vseeno ostalo, ne glede na spodbujanje s strani pensilvanijskih uradnikov.Leta 1992 je guverner Pensilvanije Bob Casey obsodil vse stavbe znotraj tega podro\xc4\x8dja na propad. Kasnej\xc5\xa1e pravno sredstvo okoli zavrnitve tega predloga s strani prebivalcev, je bilo zavrnjeno. Leta 2002 je Po\xc5\xa1tna slu\xc5\xbeba ZDA preklicala po\xc5\xa1tno \xc5\xa1tevilko za Centralijo, 17927. Leta 2009 je guverner Ed Rendell za\xc4\x8del formalno izselitev prebivalcev Centralije. Julija 2012 je \xc5\xa1e zadnja pe\xc5\xa1\xc4\x8dica prebivalcev izgubila svojo prito\xc5\xbebo na predhodno odlo\xc4\x8ditev sodi\xc5\xa1\xc4\x8da in so bili prisiljeni zapustiti mesto. Dr\xc5\xbeava in lokalni uradniki so 29. oktobra 2013 dosegli sporazum s sedmimi prebivalci, ki so \xc5\xa1e ostali, ki jim dovoljuje, da \xc5\xbeivijo do konca svojega \xc5\xbeivljenja na svoji zemlji, nato pa bo dr\xc5\xbeava zopet odkupila pravice do posesti. Po\xc5\xbear rudnika v Centraliji se je raz\xc5\xa1iril tudi pod mestom Byrnesville, nekaj kilometrov ju\xc5\xbeno od Centralije. Prebivalci so morali mesto zapustiti in kasneje so ga zravnali z zemljo. Podro\xc4\x8dje Centralije je sedaj turisti\xc4\x8dna atrakcija. Obiskovalci hodijo gledat vitje dima po praznih mestnih ulicah in zapu\xc5\xa1\xc4\x8deno podro\xc4\x8dje, kjer je neko\xc4\x8d stalo mesto Byrnesville. Ogenj in njegovi efekti so bili predvajani leta 2013 na \xcb\x9dAmerica Declassified\xcb\x9d na Travel Channel.'